Både hund og dens ejere har torsdag hygget sig og slappet af hjemme i Svenstrup. Dagen efter det der blev en dramatisk aftentur på havnen i Aalborg. - Pludselig springer Jack af uforklarlige årsager fra kajen og ned i vandet, siger hundens ejer Rune Christiansen. Jack, den otte måneder gamle krydsning mellem en golden retriever og en schæferhund, er i overhængende fare for at drukne. - Vi prøver at få ham hevet op, uden at springe i vandet, men det kunne simpelthen ikke lade sig gøre, fortæller Tina Oudal, der er Jacks anden ejer og Rune Christiansens kæreste. Der er kun et at gøre. Rune Christiansen hopper de 2,5 meter ned for at redde Jack. - Min kæreste ringer 1-1-2, fordi hverken jeg eller  hunden kunne komme op nogen steder, siger Rune Christiansen. Efter en halv time i det kolde vand når redningsfolkene frem, og det hele ender heldigvis lykkeligt.

Referat:
En 27-årig mand sprang i aftes i havnebassinet i Aalborg. Han ville redde sin hund fra druknedøden. Det endte imidlertid med at hundeejeren selv måtte reddes op af det kolde vand.